
L E G E

pentru modificarea articolului 37 din 

Codul cu privire la contravenţiile administrative



Parlamentul adoptă prezenta lege organică. 


Articol unic. – Articolul 37 din Codul cu  privire la contravenţiile administrative, aprobat prin Legea R.S.S.Moldoveneşti din 29 martie 1985 (Veştile Sovietului  Suprem şi  ale Guvernului  R.S.S.Moldoveneşti, 1985, nr.3, art.47), cu  modificările ulterioare, va avea următorul cuprins(

(Articolul  37. Termenele de aplicare a sancţiunii administrative


Sancţiunea administrativă  poate fi  aplicată  nu  mai  tîrziu de trei  luni  de la comiterea contravenţiei, iar în cazul  contravenţiei continue - nu  mai  tîrziu de trei  luni  de la descoperirea ei.


În cazul  contravenţiilor în  domeniul impozitelor, taxelor,  primelor de asigurare şi  disciplinei financiare,  sancţiunea se  aplică  nu  mai  tîrziu de un an de la data comiterii contravenţiei.


În cazul  refuzului de a intenta proces penal  sau  în cazul  clasării  procesului  penal, dacă  în acţiunile persoanei  există  indicii ale contravenţiei administrative, sancţiunea administrativă  poate fi  aplicată  nu  mai  tîrziu de o  lună  de la data adoptării  hotărîrii  cu  privire la refuzul  de a intenta proces penal  sau  de a-l  clasa.


Termenele prevăzute la alineatele unu  şi  trei  ale prezentului  articol  se suspendă  din momentul încheierii examinării  în fond a cauzei pînă  la pronunţarea  de către instanţa de judecată a hotărîrii definitive,  dar nu  pot depăşi un an de la data comiterii  contravenţiei.


Termenele prevăzute în prezentul  articol  nu  se extind asupra cazurilor de aplicare, în baza Codului  vamal,  a confiscării  obiectelor de contrabandă.(

